Yfirlýsing Vigdísar Finnbogadóttar , fyrrverandi forseta Íslands , um að hún styðji Icesave samninganna hefur valdið reiðibylgju meðal margra netverja . Í lauslegri yfirferð fréttastofu mátti finna fjölda athugasemda á bloggsíðum , á Facebook og í athugasemdum á fréttamiðlum . Þar er Vigdís meðal annars sögð ómarktæk vegna þeirra eftirlauna sem hún nýtur sem fyrrverandi forseti , að hún hafi lagt hundrað ára kvennabaráttu í rúst með ákvörðun sinni , að henni sé sama um komandi kynslóðir og þá segist kjósandi íhuga að brenna myndir sem hann á af sér með Vigdísi . " Ég hef ekki lagt í vana minn að lýsa afstöðu minni til umdeildra mála , en nú hefur mikill fjöldi fólks innt mig eftir skoðun minni á þeirri þjóðaratkvæðagreiðslu sem nú fer í hönd . Mér er afar umhugað um framtíð þjóðarinnar og að vel athuguðu máli vil ég upplýsa að ég hef farið á kjörstað , vegna fjarveru næstu daga , og greitt atkvæði mitt með jáyrði , samningnum í vil , “ segir Vigdís Finnabogadóttir , fyrrverandi forseti Íslands , tilkynningu til fjölmiðla . Þann 9. apríl næstkomandi munu Íslendingar kjósa um hvort að íslenska ríkið eigið að ábyrgjast greiðslur Tryggingarsjóðs innstæðueigenda og fjárfesta á lágmarksinnstæðutryggingum sem nema rúmum 20.887 evrum á hvern Icesave reikning í Bretlandi og Hollandi . Eins og vel er þekkt stofnaði Landsbankinn internet reikninga í Bretlandi og Hollandi þegar önnur fjármögnun varð erfiðari . Nafnið á reikningum var tengt Íslandi til að nýta hið góða orðspor sem Ísland hafði . Mig langar að byrja á því að þakka Ólafi Ragnari Grímssyni , háttvirtum forseta okkar , fyrir að gefa íslensku þjóðinni nýtt líf með því að leyfa okkur að hafa skoðun á málefnum sem snerta okkur beint . Það virðist nefnilega vera að það þurfi kjark og þor til þess að leyfa þjóðinni að hafa skoðun á og kjósa um mikilvæg málefni og ég er orðin sannfærð um það að þessi hámenntaða þjóð okkar er fullfær um að taka afstöðu í jafn flóknum , alþjóðlegum málum og Icesave samningarnir eru . Lýðræðið er virkt og við höfum fulla getu til þess að mynda okkar eigin skoðanir . Undanfarna daga hef ég skrifað nokkrar greinar um hagfræðilega afleiðingar þess að segja Nei í þjóðaratkvæðagreiðslunni á morgun . Það er mín staðfasta trú að efnahagslegar afleiðingar þess geti orðið skelfilegar . Í dag ætla ég að skrifa um pólitíkina í því að segja nei .